Թվային հեղափոխություն

thumb|261px|Համացանցի միջոցով առաջացող կապերի տեսանելի պատկեր
**Թվային հեղափոխություն** (), համընդհանուր անցում անալոգային տեխնոլոգիաներից թվայինին։ Սկսվել է 1980-ական թվականներին և շարունակվել 21-րդ դարի առաջին տասնամյակում։

## Նկարագրություն
Թվային հեղափոխության արդյունքում տեղի են ունեցել արմատական փոփոխություններ՝ կապված 20-րդ դարի առաջին կեսին տեղեկատվական-հաղորդակցական տեխնոլոգիաների լայն տարածման հետ։ Դա նախադրյալներ է ստեղծել տեղեկատվական հեղափոխության համար, որն իր հերթին կանխորոշել է գլոբալացման գործընթացները և հետարդյունաբերական տնտեսության առաջացումը։

Հիմնական շարժիչ ուժերն էին հաշվողական տեխնիկայի, մասնավորապես՝ անհատական համակարգիչների լայն տարածումը, համացանցի համապարփակ ներթափանցումը, անձնական շարժական կապի սարքերի զանգվածային օգտագործումը։

Փոխակերպող մասշտաբով այն երբեմն համեմատվում է նեոլիթյան ժամանակաշրջանի ագրարային հեղափոխության և 18-19-րդ դարերի արդյունաբերական հեղափոխության հետ։ 19-րդ դարի երկրորդ կեսի և 20-րդ դարասկզբի Երկրորդ արդյունաբերական հեղափոխության համատեքստում այն երբեմն անվանվում է «Երրորդ արդյունաբերական հեղափոխություն» (որին հաջորդում է Չորրորդը)։

## Կարճ պատմություն
Այս հեղափոխության համար հիմք են հանդիսացել զանգվածային արտադրությունը և տրամաբանական տարրերի զանգվածային օգտագործումը, MOSFET-ները (MOS տրանզիստոր) և ինտեգրված շղթա (IC) չիպերը, դրանցից ստացված տեխնոլոգիաները, ներառյալ համակարգիչները, միկրոպրոցեսորները, թվային բջջային հեռախոսները և ինտերնետը։ Այս տեխնոլոգիական նորամուծությունները վերափոխել են արտադրության և բիզնեսի ավանդական տեխնիկան։

Հիմքում ընկած տեխնոլոգիան, այդ թվում՝ Չարլզ Բեբիջի վերլուծական շարժիչը և հեռագիրը, հորինվել է 19-րդ դարի կեսին։ Թվային հաղորդակցությունը տարածված դարձավ հատկապես անհատական համակարգչի գյուտից հետո։

Հեղափոխության շրջադարձային պահը անալոգայինից անցումն էր դեպի թվային ձայնագրված երաժշտությանը։ 1980-ականների ընթացքում օպտիկական կոմպակտ սկավառակների (CD) թվային ձևաչափն աստիճանաբար փոխարինեց անալոգային ձևաչափերին, ինչպիսիք են վինիլային ձայնագրությունները և ձայներիզները։

2005 թվականի վերջին ինտերնետի օգտատերերի թիվը հասնում էր 1 միլիարդի, իսկ տասնամյակի վերջում ամբողջ աշխարհում 3 միլիարդ մարդ օգտագործում էր բջջային հեռախոս։ HDTV-ն տասնամյակի վերջում շատ երկրներում դարձավ հեռուստատեսային հեռարձակման ստանդարտ ձևաչափ։

Մինչև 2012 թվականը ինտերնետից օգտվում էր ավելի քան 2 միլիարդ մարդ, ինչը կրկնակի մեծ էր 2007 թվականից։

## Թվային տեխնոլոգիաների օգտագործման աճ, 1980-2020
### 1990 թվական
* Բջջային հեռախոսի բաժանորդներ՝ 12,5 միլիոն (աշխարհի բնակչության 0.25%)
* Ինտերնետից օգտվողներ՝ 2.8 միլիոն (աշխարհի բնակչության 0,05%)

### 2000 թվական
* Բջջային հեռախոսի բաժանորդներ՝ 1,5 միլիարդ (աշխարհի բնակչության 19%)
* Ինտերնետից օգտվողներ՝ 631 միլիոն (աշխարհի բնակչության 11%)

### 2010 թվական
* Բջջային հեռախոսի բաժանորդներ՝ 4 միլիարդ (աշխարհի բնակչության 68%)
* Ինտերնետից օգտվողներ՝ 1,8 միլիարդ (աշխարհի բնակչության 26,6%)

### 2020 թվական
* Բջջային հեռախոսի բաժանորդներ՝ 4,78 միլիարդ (աշխարհի բնակչության 62%)
* Ինտերնետից օգտվողներ՝ 4,54 միլիարդ (աշխարհի բնակչության 59%)

## Տես նաև
* Թվային տնտեսություն
* Էլեկտրոնիկա

## Ծանոթագրություններ

## Գրականություն
* 

## Արտաքին հղումներ
* The Digital Revolution (timeline), Steven E. Schoenherr, 2004 
* Digital Revolution / Technopedia 

Կատեգորիա:20-րդ դար
Կատեգորիա:21-րդ դար
Կատեգորիա:Գիտական հեղափոխություն
Կատեգորիա:Թվային տեխնոլոգիաներ
Կատեգորիա:Հեղափոխություններ ըստ տեսակի
Կատեգորիա:Տեղեկատվական ժամանակաշրջան